傳宥勝搵《犀利人妻》製作人復出 出Po澄清絕無此事
2024年04月24日 17:01
東網電視
更多新聞短片
台灣型男宥勝去年被2名女員工投訴揉胸、強吻及舔耳仔等性騷擾,深陷性醜聞風波嘅佢,今日(24日)晒出同《犀利人妻》製作人王珮華嘅對話,否認自己搵對方幫手復出外,更強調自己目前只有「自我反省,修正品格,扛下責任。」並無其他想法。
現年41歲嘅宥勝,當年憑出演真人騷《冒險王》走紅,後來演出電視劇《犀利人妻》、《真愛找麻煩》打開知名度並奠定戲劇小生嘅地位,之後喺2015年同經理人林慈惠(蕾媽)結婚,但隨着佢陷入性醜聞風波,原本嘅好老公、好爸爸人設隨之崩潰,工作至今更係全無。如今隨着外界傳出佢復出打算後,宥勝亦久違地Po文澄清:「事件發生以來,我只希望能為自己做過的事情負責,從來沒有心思去尋求復出,在此已獲得珮華姐的確認。」,並強調自己目前更需要嘅係:「自我反省,修正品格,扛下責任,是目前我唯一該做的事。沒有其他。」